24.2.2022
DA
Den Europæiske Unions Tidende
L 45/1463 KOMMISSIONEN PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 21
(fortsat)
PP 07 21 07
(fortsat) — støtte myndiggørelse, navnlig gennem strategier for iværksættere og genoprettelse af menneskers værdighed og handlekraft, for at bygge bro over social isolation, der skyldes langvarig fattigdom.
Anvendelse af finansiel inklusion til at give romaer adgang til grundlæggende og livsvigtige tjenester er en lige så vigtig del af romaernes integration som beskæftigelse, bolig, sundhed eller uddannelse.
Husstande, der har adgang til og forstår grundlæggende finansielle tjenesteydelser og kan håndtere en opsparingskonto, vil sandsynligvis udnytte sociale fordele mere produktivt.
De politiske beslutningstagere kan i samarbejde med projektledelsen forbinde finansiel inklusion og støtte til personlig udvikling med menneskelig udvikling.
Pilotprojektet: Samtidig med at dette pilotprojekt respekterer medlemsstaternes beføjelser og ansvar med hensyn til at fastlægge og tilrettelægge deres sociale beskyttelsessystemer, herunder den måde, hvorpå ydelserne fordeles, har det til formål at teste en alternativ leveringsmekanisme for sociale ydelser, der udbetales én gang om ugen med e-betalingskort, kombineret med kontinuerlig myndiggørelse gennem iværksætteri og vejledning i selvudvikling samt undervisning i finansielle færdigheder.
BIG-ordningen er tænkt som en kombination af eksisterende velfærdsydelser med tillæg til dækning af omkostninger i forbindelse med deltagelse i kapacitetsopbygningsaktiviteter og incitamenter til støttemodtagerne til at nå de mål, der er fastsat i deres individuelle/familiemæssige handlingsplan.
Den vil blive kombineret med tiltag, som bidrager til at opbygge den enkeltes mulighed for at blive (gen)integreret på arbejdsmarkedet og i samfundet.
Dette kan fungere som trin på en stige, der giver enkeltpersoner og familier mulighed for at genetablere deres handlekraft og gradvist komme ud af fattigdomscirkler.
Pilotprojektet vil direkte støtte politiske eksperimenter, hvor man tester en alternativ tilgang til forståelse og bekæmpelse af fattigdom: — Sikkerhed — at leve med en tankegang, der er præget af mangler og afsavn, sætter personer under psykisk pres og begrænser den mentale horisont hos personer, der lider afsavn, og forhindrer dem derved i at planlægge på lang sigt eller træffe bedre beslutninger i den aktuelle situation. — Udvidet vifte af aktiver — at lægge vægt på, at fattigdom er mere end et fordelingsspørgsmål (kontantfattigt) eller et materielt spørgsmål, og tage højde for forbindelsen til social isolation og adgang til et spektrum af »aktiver« (materielle goder, færdigheder, sociale forhold og statsborgerskab) med henblik på at give husholdningerne mulighed for at udvikle nye og mere bæredygtige levestrategier. — »Human venturing« investering i mennesker som en alternativ tilgang til udbetaling af ydelser, der i alt væsentligt fungerer som »venturekapital for folket« og udgør en ny måde at investere i menneskelig kapacitet (ligesom vi gør for virksomhederne) og bryder gennem de sociokulturelle miljøer.
Hvad angår det første punkt er det politiske eksperiment blevet bekræftet af forskning, som omfatter flere lande, og som viser, at fattige mennesker, der modtager betingelsesløse velfærdsydelser, ikke brænder pengene af på ønsker frem for behov.
Hvad angår det andet punkt vil det hjælpe modtagerne af sociale ydelser, navnlig sårbare og socialt udstødte samfund, med at opretholde forskellige indkomststrategier for at komme ud af den onde cirkel af fattigdom og gældsætning.
Det vil også skabe betingelserne for økonomisk udvikling og forbedring af levestandarden for de fattigste.